title: Aceret
text: Aceret (Acered en castellano y oficialment) ye un municipio de la provincia de Zaragoza, situau en la comarca de lo Campo de Daroca. Fa parte de lo partiu chudicial de Daroca.
  
  La suya población ye de 165 habitants (2018), en una superficie de 30,40 km² y una densidat de población de 6,51 hab/km².
  
  Cheografía 
  Ye situau sobre materials cuaternarios cerca de lo barranco Aceret, a 110 metros d'altaria sobre lo livel d'a mar y a una distancia de 110 km de la ciudat de Zaragoza, la capital de la suya provincia y d'Aragón.
  
  Mugas 
  Lo suyo termin municipal muga con Atea, con Cubel, con Abanto, con Castellón d'Alfarba, con Alfarba, con Fuents de Xiloca y con Montón.
  
  Toponimia 
  Lo toponimo Aceret s'ha quiesto interpretar a partir de l'arabe "camín" u a partir de lo latín ACERE ("acirón").
  
  De tener un orichen latino y romanz, la terminación -et no representaría un diminutivo aragonés -et como pareixe, y representaría lo sufixo -et(o), indicador de formacions vechetals u puesto con abundancia d'una especie vechetal en aragonés y en atras luengas romances. D'esta traza, lo toponimo aceret ye prou transparent en aragonés pa que s'explique dende lo latín ACERETUM, "aceral" d'alcuerdo con la fonetica aragonesa y mozarabe. La especie d'acirón que habría orichinau lo toponimo sería Acer monspessulanum.
  
  S'escribe Azerero u Azret en Rationes decimarum Hispaniae (1279-80):
  
  Figura en lo Fogache de 1495 como Azert, y existiba l'apelliu d'Azert.
  
  Entre los microtoponimos con component mozarabe se troba El Picocho y Panderuel. Entre los que tienen component en aragonés se troban estepar, Las Cabezadas, La Cantera, Espligar, cerro d'el Estepar, Herreñales, La Lastra, alto de la Lastra, Las Ombrihuelas (con protesi velar), El Pedugo, Las Pedrizas, El Plano, Los Planos, Loma de Salgar, Fuente El Saz,  Hoya del Salz, El Vergel, ecetra.
  
  Historia 
  Aceret estió una aldeya de la Sexma d'el río Ibdes, adintro de la Comunidat d'aldeyas de Calatayú. Fació part tamién de la Sobrecollida de Calatayú. En 1711 encara teneba la categoría d'"aldeya", y prenió la categoría de "lugar" en 1785.
  
  Demografía
  
  Administración
  
  Reparto de concellers
  
  Alcaldes
  
  Fiestas 
   3 de febrero, en honor de Sant Blas.
   Segundo domingo de mayo.
   16 d'agosto.
  
  Referencias
  
  Vinclos externos